ai4bharat/Pralekha huggingface dataset:
హోం మంత్రిత్వ శాఖ
వలస కార్మికులు, యాత్రికులను ఆదుకోండి
-జాతీయ రహదారులపై సహాయ శిబిరాల్ని ఏర్పాటు చేయండి
-ప్రభుత్వపు సహాయ చర్యలపై తగిన ప్రచారం నిర్వహించండిః
రాష్ర్టాలకు కేంద్ర హోంశాఖ మంత్రి అమిత్ షా మార్గదర్శకాలు
కరోనా వ్యాప్తిని నివారించే చర్యల్లో భాగంగా నిర్వహిస్తున్న లాక్డౌన్ కాలంలో వలస
(కార్మికులను ఆదుకోవడంపై కేంద్ర ప్రభుత్వం దృష్టి సారించింది. ప్రధాన మంత్రి శ్రీ నరేంద్ర మోడీ ఆదేశాల మేరకు లాక్డౌన్ కాలంలో వలస కార్మికులకు ప్రభుత్వం అన్ని విధాలా ఆదుకుంటుందని కేంద్ర హోం శాఖ మంత్రి అమిత్షా భరోసా ఇచ్చారు. కోవిడ్-19 వైరెస్ వ్యాప్తి కట్టడికి దేశ వ్యాప్తపు సన్నద్ధత విషయాన్ని ఆయన శనివారం సమీక్షించారు. వలస కార్మికులకు అన్ని విధాలా బాసట అందించాలనే ఉద్దేశ్యంతో మోడీ ప్రభుత్వం.. లాక్డౌన్ కాలంలో స్వరాష్ర్టాలకు తిరిగి వచ్చేందుకు ప్రయత్నిస్తున్న వలస కార్మికులు, యాత్రికులు మొదలైనవారికి వెంటనే సహాయ శిభిరాలను ఏర్పాటు చేయాలని రాష్ర్టాలకు విజ్ఞప్తి చేస్తూ కేంద్రం హోం శాఖ కార్యదర్శి రాష్ట్ర ప్రభుత్వాలకు లేఖ రాశారు.
తగిన ప్రచారం నిర్వహించండి..
రాష్ర్టాలలో ఏర్పాటు చేసిన సహాయ శిబిరాలు, అందుబాటులో ఉంచిన సౌకర్యాలను గురించి తగిన ప్రచారం అవగాహన కల్పించేందుకు గాను ప్రజా ప్రచార వ్యవస్థ, ఆధునిక టెక్నాలజీ, వాలంటీర్లు, ఎన్జీవోల సేవలను వినియోగించుకోవాలని కేంద్రం సూచించింది. ప్రధాన మంత్రి గరీబ్ కల్యాణ్ యోజన పథకం కింద కేంద్ర ప్రభుత్వం అందుబాటులోకి తెచ్చిన సహాయ ప్యాకేజీతో పాటు ఆయా రాష్ర్ట ప్రభుత్వాలు అందుబాటులో ఉంచిన సహాయ చర్యలను గురించి కూడా ప్రజలకు అవగాహన కల్పించాలని హోం శాఖ సూచించింది. లాక్డౌన్ సమయంలో జాతీయ రహదారులపై ప్రయాణిస్తూ నిలిచిపోయిన ప్రజల సౌకర్యార్థం రాష్ట్ర ప్రభుత్వాలు వెంటనే గుడారాలు వేసి తగిన వసతితో కూడిన సహాయ శిబిరాలను ఏర్పాటు చేయాలని కూడా హోం శాఖ రాష్ట్రాలకు సూచించింది.
లాక్డౌన్ ముగిసేంత వరకు శిబిరాలు నిర్వహించండి..
లాక్డౌన్ ముగిసేంత వరకు ఈ శిబిరాలను పూర్తి స్థాయిలో నిర్వహించేలా చర్యలను చేపట్టాలని కోరింది. ఈ సహాయ శిబిరాలను కూడా రాష్ట్రాలు కోరానా వ్యాప్తి నివారణ నిబంధనలకు అనుగుణంగా ఏర్పాటు చేయాలని హోం శాఖ పలు సూచనలు చేసింది. శిబిరాల్లో కచ్చితమైన సమాజిక దూరం, క్వారెంటైన్ లేదా ఆసుప్రతి చికిత్స అవసరమైన వారిని గుర్తించేలా తగిన వైద్య ప్రత్యేక బృందాల పర్యవేక్షణ ఏర్పాటు చేయాలని కేంద్రం సూచించింది. ఇలాంటి సహాయ శిబిరాల ఏర్పాటుకు అవసరమైన నిధులను రాష్ట్ర విపత్తుల ప్రతిస్పందన నిధుల నుంచి వాడుకొనేందుకు గాను హోం శాఖ రాష్ట్రాలకు అనుమతినిచ్చింది.
యువజన వ్యవహారాలు, క్రీడల మంత్రిత్వ శాఖ
'ఖేలో ఇండియా - నేషనల్ ప్రోగ్రామ్ ఫర్ డెవలప్మెంట్ ఆఫ్ స్పోర్ట్స్' పథకం ద్వారా గ్రామీణ మరియు స్థానిక/గిరిజన ఆటలు ప్రోత్సహిస్తున్న యువజన వ్యవహారాలు, క్రీడల మంత్రిత్వ శాఖ
యువజన వ్యవహారాలు మరియు క్రీడల మంత్రిత్వ శాఖ 2016 నుంచి కేంద్ర ప్రాయోజిత పథకంగా 'ఖేలో ఇండియా - నేషనల్ ప్రోగ్రామ్ ఫర్ డెవలప్మెంట్ ఆఫ్ స్పోర్ట్స్' పధకాన్ని అమలు చేస్తోంది. పథకం లో భాగంగా 'గ్రామీణ, దేశీయ/గిరిజన ఆటలు ప్రోత్సహించడానికి చర్యలు అమలు జరుగుతున్నాయి. గ్రామీణ, దేశీయ/గిరిజన ఆటల అభివృద్ధికి ఈ కార్యక్రమం ప్రత్యేకంగా అమలు జరుగుతోంది.
ఖేలో ఇండియా పథకం సబ్-కంపోనెంట్ గా అమలు జరుగుతున్న ‘గ్రామీణ మరియు దేశీయ/గిరిజన ఆటల ప్రోత్సాహం ’ కింద మల్లఖంబ్, కలరిపయట్టు, గట్కా, థాంగ్-టా, సిలంబం , యోగాసన్లు మౌలిక సదుపాయాల అభివృద్ధి, పరికరాల మద్దతు, కోచ్ల నియామకం, కోచ్ల శిక్షణ మరియు అథ్లెట్లకు స్కాలర్షిప్లు పొందుతున్నాయి.
ఖేలో ఇండియా పథకంలో భాగంగా అమలు జరుగుతున్న ‘ఖేలో ఇండియా సెంటర్స్’ కార్యక్రమం కింద దేశంలో క్రీడా పర్యావరణ వ్యవస్థను క్షేత్ర స్థాయిలో పటిష్టం చేయడానికి ప్రభుత్వం ప్రత్యేక ప్రాధాన్యత ఇస్తోంది తక్కువ ఖర్చుతో కూడిన, సమర్థవంతమైన క్రీడా శిక్షణ విధానం అమలు జరుగుతోంది. రాష్ట్ర/కేంద్రపాలిత ప్రభుత్వాలు యువకులకు కోచ్లుగా, మెంటార్లుగా మాజీ క్రీడాకారులను నియమించవచ్చు.యువజన వ్యవహారాలు క్రీడల మంత్రిత్వ శాఖ పరిధిలోస్వయం ప్రతిపత్తి గల సంస్థగా పనిచేస్తున్న స్పోర్ట్స్ అథారిటీ ఆఫ్ ఇండియా మాజీ క్రీడాకారులకు వివిధ క్రీడా విభాగాలలో కోచ్లుగా నియమించే అవకాశాన్ని కల్పిస్తుంది.
ఈరోజు లోక్సభలో కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ సమాధానం ఇచ్చారు.
ప్రధాన మంత్రి కార్యాలయం
సింగపూర్ ప్రధాని శ్రీ లీ సియెన్ లూంగ్ కు మరియు ప్రధాన మంత్రి శ్రీ నరేంద్ర మోదీ కి మధ్య టెలిఫోన్ ద్వారా జరిగిన సంభాషణ
సింగపూర్ ప్రధాని శ్రీ లీ సియెన్ లూంగ్ తో ప్రధాన మంత్రి శ్రీ నరేంద్రమోదీ 2020వ సంవత్సరం ఏప్రిల్ 23వ తేదీ న టెలిఫోన్ లో మాట్లాడారు.
కోవిడ్- 19 విశ్వమారి రువ్వుతున్న ఆరోగ్యపరమైనటువంటి మరియు ఆర్థికపరమైనటువంటి సవాళ్ల విషయం లో ఇరువురు నేత లు వారి వారి అభిప్రాయాల ను పరస్పరం తెలియజేసుకొన్నారు. ఈ ప్రపంచవ్యాప్త వ్యాధి ని మరియు అది కలుగజేసే సాంఘిక, ఆర్థిక ప్రభావాల ను ఎదురొడ్డటానికి వారు తమ తమ దేశాల లో అనుసరిస్తున్న చర్యల తాలూకు తాజా సమాచారాన్ని ఒకరి దృష్టి కి మరొకరు తీసుకువచ్చారు.
సింగపూర్ కు ఔషధ ఉత్పత్తుల తో సహా నిత్యావసర వస్తవుల సరఫరాల ను అందించడం లో శాయశక్తుల సాయపడుతామని ప్రధాన మంత్రి వాగ్దానం చేశారు. సింగపూర్ లోని భారతీయ పౌరుల కు తోడ్పాటు ను అందిస్తున్నందుకు గాను ప్రధాన మంత్రి తన ప్రశంసల ను సైతం ఈ సందర్భం లో వ్యక్తం చేశారు.
ప్రస్తుత పరిస్థితుల లో ఇండియా-సింగపూర్ స్ట్రటీజిక్ పార్ట్ నర్ శిప్ కు ప్రాముఖ్యం ఉందన్న అంశాన్ని ఉభయ నేత లు స్పష్టీకరించారు. కోవిడ్-19 విసరుతున్నటువంటి వర్తమాన సవాళ్ల ను మరియు భావి సవాళ్ల ను ఎదుర్కొని, వాటి ని అధిగమించడానికి సంయుక్తం గా కృషి చేయాలని వారు సమ్మతించారు.
ప్రస్తుత సంక్షోభ స్థితి లో సింగపూర్ ప్రజలు ఆరోగ్యం గా ఉండాలని ప్రధాన మంత్రి అంటూ, తాను వారి శ్రేయస్సు ను ఆకాంక్షిస్తున్నట్లు పేర్కొన్నారు.
మంత్రిమండలి
కేంద్రీయ పారిశ్రామిక భద్రత దళం యొక్క గ్రూప్ ‘ఎ’ గ్రూప్ ఎగ్జిక్యూటివ్ కాడర్ తాలూకు కాడర్ రివ్యూ కు ఆమోదం తెలిపిన మంత్రివర్గం
కేంద్రీయ పారిశ్రామిక భద్రత దళం  యొక్క గ్రూప్ ‘ఎ’ ఎగ్జిక్యూటివ్ కాడర్ లో కాడర్ రివ్యూ కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఇది సిఐఎస్ఎఫ్ లో సీనియర్ డ్యూటీ పదవులలో పర్యవేక్షక సిబ్బందిని పెంచేందుకు అసిస్టెంట్ కమాండెంట్ మొదలుకొని అడిషనల్ డైరెక్టర్ జనరల్ స్థాయి వరకు వేరు వేరు స్థానాలలో 25 పదవులను సృష్టించేందుకు వీలు కల్పిస్తుంది.
సిఐఎస్ఎఫ్ కాడర్ పునర్ నిర్మాణం ఫలితంగా గ్రూప్ ‘ఎ’ లో పదవులు 1252 నుండి 1277 కు పెరుగుతాయి. ఇందులో అడిషనల్ డైరెక్టర్ జనరల్ పదవులు 2, ఇన్స్పెక్టర్ జనరల్ పదవులు 7, డిప్యూటీ ఇన్స్పెక్టర్ జనరల్ ఉద్యోగాలు మరియు కమాండెంట్ ఉద్యోగాలు చెరి 8 చొప్పున పెరుగుతాయి.
ప్రభావం :
సిఐఎస్ఎఫ్ లో ఈ విధమైన గ్రూప్ ‘ఎ’ పదవులను సృష్టించిన తరువాత ఈ దళం యొక్క పర్యవేక్షక సామర్ధ్యంతో పాటు కెపాసిటీ బిల్డింగ్ కూడా పెంపొందుతుంది. గ్రూప్ ‘ఎ’ పదవుల తాలూకు కాడర్ రివ్యూ లో భాగంగా ప్రతిపాదిత ఉద్యోగాలను సకాలంలో సృష్టించడం ఈ దళం యొక్క పర్యవేక్షక సామర్ధ్యాన్ని, పాలక సామర్ధ్యాన్ని ఇనుమడింపచేయగలదు.
పూర్వరంగం :
1968 నాటి సిఐఎస్ఎఫ్ చట్టం ద్వారా సిఐఎస్ఎఫ్ ఆవిర్భవించింది. ఈ దళాన్ని కేంద్రం యొక్క సాయుధ బలగంగా ప్రకటిస్తూ సదరు చట్టంలో 1983 లో సవరణను తీసుకువచ్చారు. ప్రభుత్వరంగ సంస్థల ఆస్తులకు భద్రతను కల్పించి వాటిని రక్షించడం సిఐఎస్ఎఫ్ మూల శాసనపత్రం ప్రధానోద్ధేశంగా ఉంది. దీని విధులను విస్తృతం చేసి ప్రైవేటు రంగ యూనిట్లకు కూడా భద్రతా కవచాన్ని అందించేందుకు, కేంద్ర ప్రభుత్వం అప్పగించేటటువంటి ఇతర విధులను కూడా చేర్చేందుకు1988వ, 1999వ మరియు 2009వ సంవత్సరాలలో ఈ చట్టంలో సవరణలు చేయడం జరిగింది.
కేవలం మూడు బెటాలియన్ లతో 1969 లో సిఐఎస్ఎఫ్ ఆవిర్భవించింది. 12 రిజర్వు బెటాలియన్ లు, ఇంకా ప్రధాన కేంద్రం మినహా ఇతర సిఎపిఎఫ్ ల మాదిరి సిఐఎస్ఎఫ్ కు బెటాలియన్ నిర్మాణ క్రమమంటూ ఏదీ లేదు. ప్రస్తుతం ఈ దళం దేశమంతటా విస్తరించిన 336 పారిశ్రామిక సంస్థలకు  భద్రత ఏర్పాట్లను సమకూర్చుతోంది. 1969 లో 3192 మంది మంజూరు చేసినటువంటి సిబ్బందితో మొదలైన ఈ దళం 30.06.2017 నాటికి విస్తరించి 1,49,088 కి చేరుకొంది. సిఐఎస్ఎఫ్ ప్రధాన కేంద్రం ఢిల్లీలో ఉంది. ఈ సంస్థకు డిజి అధిపతిగా ఉన్నారు. డిజి పదవి ఎక్స్-కాడర్ పదవిగా ఉంది.
భారత ఎన్నికల సంఘం
ఎంపీ శరద్ పవార్కు ఐటీ నోటీసు ఇవ్వమని ఈసీఐ నుంచి సీబీడీటీకి ఎలాంటి ఆదేశం రాలేదు
భారత ఎన్నికల సంఘం ఆదేశాల మేరకు, పార్లమెంటు సభ్యుడు శరద్ పవార్కు ఆదాయ పన్ను శాఖ నోటీసు ఇచ్చిందని మీడియాలోని కొన్ని వర్గాల్లో ప్రచారం జరుగుతోంది.
ఈ నేపథ్యంలో, శరద్ పవార్కు నోటీసు ఇమ్మని భారత ఎన్నికల సంఘం నుంచి సీబీడీటీకి ఎలాంటి నిర్దేశం రాలేదని స్పష్టీకరించడమైనది.
ఆరోగ్య, కుటుంబ సంక్షేమ మంత్రిత్వ శాఖ
ప్రత్యేక వార్డులలో, సంసర్గనిషేధం కేంద్రాలలో ఉన్న కరోనా రోగుల ఆరోగ్య పరిస్థితిని గురించి తెలుసుకోవడానికి డాక్టర్ హర్ష వర్ధన్ కరోనా వైరస్ ప్రభావిత రాష్ట్రాల ఆరోగ్య శాఖల మంత్రులకు ఫోన్ చేశారు.
మేదాంత మరియు సఫ్దర్ జంగ్ ఆసుపత్రిలో ఉన్న కొందరు రోగులతో కేంద్ర మంత్రి స్వయంగా మాట్లాడారు. తమకు లభిస్తున్న చికిత్స, ఆసుపత్రిలో అందుబాటులో ఉన్న సంరక్షణ సేవల పట్ల వారు తమ సంతృప్తిని వ్యక్తం చేశారు. రోగులందరూ కోలుకుంటున్నారు. వారి ఆరోగ్య పరిస్థితి నిలకడగా ఉంది.
కేంద్ర ఆరోగ్య మరియు కుటుంబ సంక్షేమ శాఖ మంత్రి డాక్టర్ హర్షవర్ధన్ ఈ రోజు డిల్లీ, హర్యానా, కేరళ, తెలంగాణ, కర్నాటక, రాజస్థాన్, మహారాష్ట్ర, పంజాబ్, తమిళనాడు మరియు ఉత్తర ప్రదేశ్ రాష్ట్రాల ఆరోగ్య శాఖ మంత్రులు, కేంద్రపాలిత ప్రాంతాలు లద్దాక్ మరియు జమ్మూ & కాశ్మీర్ లెఫ్టినెంట్ గవర్నర్లకు ఫోన్ చేసి రాష్ట్రంలోని ఆసుపత్రులలోని కోవిడ్ -19 ప్రత్యేక వార్డులలో, సంసర్గనిషేధం కేంద్రాలలో ఉన్న రోగుల ఆరోగ్య పరిస్థితిని గురించి అడిగి తెలుసుకున్నారు.
దేశంలో కోవిడ్ -19 పరిస్థితిని గురించి ఆరోగ్య మంత్రిత్వ శాఖలోని తన కార్యాలయం నుంచి పర్యవేక్షించిన డాక్టర్ హర్షవర్ధన్ వీడియో కాల్ చేసి కొందరు రోగులతో మాట్లాడి వారి ఆరోగ్య పరిస్థితిని అడిగి తెలుసుకున్నారు. ఐసోలేషన్ వార్డులలో తమకు లభిస్తున్న చికిత్స పట్ల వారు తమ సంతృప్తిని వ్యక్తం చేశారు. నిజానికి తాను ఆసుపత్రిని సందర్శించాలని అనుకొన్నానని, అయితే తన రాకవల్ల చికిత్సా ఏర్పాట్లకు అంతరాయం కలుగుతుందని ఆసుపత్రి అధికారులు చెప్పినందువల్ల రాలేకపోయాయనని మంత్రి రోగులకు తెలిపారు. చికిత్స సంతృప్తికరంగా ఉందని, తాము వేగంగా కోలుకున్తున్నామని రోగులు మంత్రికి తెలిపారు. సమయోచితంగా సహాయం అందజేస్తున్నందుకు వారు ప్రభుత్వాన్ని అభినందించారు. గౌరవనీయ ప్రధానమంత్రి శ్రీ నరేంద్ర మోడీ గారి తరపున, తన తరపున రోగులకు ఆయన హోలీ శుభాకాంక్షలు కూడా అందజేశారు.
డిల్లి ఆరోగ్య శాఖ మంత్రి శ్రీ సత్యేంద్ర జైన్, హర్యానా ఆరోగ్య శాఖ మంత్రి శ్రీ అనిల్ విజ్, కేరళ ఆరోగ్య శాఖ మంత్రి కె.కె. శైలజ, తెలంగాణ ఆరోగ్య శాఖ మంత్రి శ్రీ ఈటెల రాజేందర్, కర్నాటక ఆరోగ్య శాఖ మంత్రి శ్రీ బి. శ్రీరాములు, రాజస్థాన్ ఆరోగ్య శాఖ మంత్రి శ్రీ రఘు శర్మ, మహారాష్ట్ర ఆరోగ్య శాఖ మంత్రి శ్రీ రాజేష్ తోపే, పంజాబ్ ఆరోగ్య శాఖ మంత్రి శ్రీ బి. ఎస్. సిద్దు, ఉత్తర ప్రదేశ్ ఆరోగ్య శాఖ మంత్రి శ్రీ జయ ప్రతాప్ సింగ్ మరియు లెఫ్టినెంట్ గవర్నర్లు శ్రీ ఆర్.కె.మాథుర్  మరియు శ్రీ జి.సి. ముర్ము  లకు ఫోన్ చేసి రోగుల ఆరోగ్య పరిస్థితిని, వారు ఎదుర్కొంటున్న సమస్యలను గురించి తెలుసుకున్నారు. రోగులు కోలుకుంటున్నారని, వారి ఆరోగ్య పరిస్థితి నిలకడగా ఉందని మంత్రులు, లెఫ్టినెంట్ గవర్నర్లు తెలిపారు.
రాష్ట్రాలు చెపతీన చర్యలను అభినందిస్తూ, రోగులకు తగిన చికిత్స అందించడానికి, వ్యాధి వ్యాపించకుండా తగిన చర్యలు తీసుకోవడం, మాస్కులు ఇతర సామగ్రి పంపడంలో రాష్ట్రాలకు పూర్తి సహకారం అందిస్తామని కేంద్ర మంత్రి హామీ ఇచ్చారు. మున్ముందు కోవిడ్ -19 వ్యాపించకుండా నిశిత పర్యవేక్షణ జరపాలని, నిఘా వేసి ఉండాలని ఆయన రాష్ట్రాలను, కేంద్రపాలిత ప్రాంతాలను కోరారు. అత్యవసర పరిస్థితిలో కేంద్రం పూర్తి మద్దతు ఇస్తుందని ఆయన తెలిపారు.
(Visitor Counter : 158
ఆరోగ్య, కుటుంబ సంక్షేమ మంత్రిత్వ శాఖ
ఐఎన్ఎస్ఏసిఓజి జరిపిన జన్యు శ్రేణి విశ్లేషణ ప్రకారం ఆందోళన కలిగించే వివిధ రూపాంతరాలు, భారత్ లో కొత్త వేరియంట్ ఉన్నట్టు వెల్లడి
జెనోమిక్స్ పై ఇండియన్ సార్స్-కోవ్-2 కన్సార్టియం  అనేది 10 జాతీయ ప్రయోగశాలల సమాహారం. దీనిని 2020 డిసెంబర్ 25వ తేదీన కేంద్ర ఆరోగ్య, కుటుంబ సంక్షేమ మంత్రిత్వ శాఖ స్థాపించింది. ఐఎన్ఎస్ఏసిఓజి అప్పటి నుండి కోవిడ్-19 వైరస్ జన్యు శ్రేణి, విశ్లేషణలను నిర్వహిస్తుంది. సాంక్రామిక వ్యాధుల అధ్యయనానికి సంబంధించిన జన్యు వైవిధ్యాలతో పరస్పరం సంబంధం కలిగి ఉంది. వివిధ వైరస్ ల జన్యు వైవిధ్యాలు సహజమైన దృగ్విషయం. ఇవి దాదాపు అన్ని దేశాలలో కనిపిస్తాయి.
ఐఎన్ఎస్ఏసిఓజి తన పనిని ప్రారంభించినప్పటి నుండి, రాష్ట్రాలు / యుటిలు అందించిన మొత్తం 10787 పాజిటివ్ నమూనాలలో 771 కొత్త రూపాలు  కనుగొన్నారు. వీటిలో యుకే  రకానికి చెందిన 736 పాజిటివ్ నమూనాలు, దక్షిణాఫ్రికా  రకానికి చెందిన 34 పాజిటివ్ నమూనాలు ఉన్నాయి. బ్రెజిలియన్  రకానికి చెందిన ఒక పాజిటివ్ నమూనా ఉంది. ఈ విఓసిలతో ఉన్న నమూనాలను దేశంలోని 18 రాష్ట్రాల్లో గుర్తించారు. అంతర్జాతీయ ప్రయాణికుల నుండి వచ్చిన నమూనాలు, కొత్త రకం వైరస్ కాంటాక్టులు, చాలా రాష్ట్రాల నుండి వచ్చిన కమ్యూనిటీ నమూనాలు, వీటన్నింటిపై ఐఎన్ఎస్ఏసిఓజి భాగస్వామ్య ప్రయోగశాలలు పదింటిలో జీనోమ్ సీక్వెన్సింగ్ మరియు విశ్లేషణలు జరిగాయి.
మహారాష్ట్ర నుండి వచ్చిన నమూనాల విశ్లేషణలో, డిసెంబర్ 2020 తో పోలిస్తే, E484Q మరియు L452R ఉత్పరివర్తనాలతో నమూనాల భిన్నంలో పెరుగుదల ఉందని వెల్లడైంది. ఇటువంటి ఉత్పరివర్తనలు రోగనిరోధక తప్పించుకోవడం మరియు పెరిగిన అంటువ్యాధిని సూచిస్తాయి. ఈ ఉత్పరివర్తనలు సుమారు 15-20% నమూనాలలో కనుగొన్నారు, అలాగే గతంలో గుర్తించి జాబితాగా చేసిన వైరస్ రకాలతో సరిపోలడం లేదు. ఇవి విఓసి లుగా వర్గీకరించినప్పటికీ, రాష్ట్రాలు / యుటిలచే " పెరిగిన పరీక్షలు, దగ్గరి కాంటాక్టుల సమగ్ర ట్రాకింగ్, పాజిటివ్ కేసులు, కాంటాక్టులను వెంటనే వేరుచేయడం మరియు జాతీయ చికిత్స ప్రోటోకాల్ ప్రకారం చికిత్సనందించడం" మాదిరిగానే సాంక్రామిక వ్యాధుల అధ్యయనం, ప్రజారోగ్య స్పందన అవసరం.
కేరళ నుండి 2032 నమూనాలు  క్రమం చేయడం జరిగింది. రోగనిరోధక తప్పించుకోవడంతో సంబంధం ఉన్న N440K వేరియంట్ 11 జిల్లాల నుండి 123 నమూనాలలో కనుగొన్నారు. ఈ వేరియంట్ అంతకుముందు ఆంధ్రప్రదేశ్ నుండి 33% నమూనాలలో మరియు తెలంగాణ నుండి 104 నమూనాలలో 53 లోగుర్తించారు. ఈ వేరియంట్ యుకె, డెన్మార్క్, సింగపూర్, జపాన్ మరియు ఆస్ట్రేలియాతో సహా మరో 16 దేశాల నుండి కూడా రిపోర్ట్ అయింది. ప్రస్తుతానికి ఇవి పరిశోధనలో ఉన్న వేరియంట్ అని చెప్పవచ్చు.
విఓసిలు, కొత్త డబుల్ మ్యుటెంట్ వేరియంట్ భారతదేశంలో కనుగొనబడినప్పటికీ, ఇవి కొన్ని రాష్ట్రాల్లో కేసుల యొక్క వేగవంతమైన పెరుగుదలను వివరించడానికి లేదా ప్రత్యక్ష సంబంధాన్ని కలిగి ఉన్నాయని చెప్పడానికి సరిపోయే సంఖ్యలో నిర్ధారణ కాలేదు. పరిస్థితిని మరింత విశ్లేషించడానికి జెనోమిక్ సీక్వెన్సింగ్ మరియు ఎపిడెమియోలాజికల్ అధ్యయనాలు కొనసాగుతున్నాయి.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 40 కోట్లకు చేరువైన టీకా డోసుల పంపిణీ
కోలుకున్నవారి శాతం 97.31% కు పెరుగుదల
గత 24 గంటల్లో 38,079 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,24,025, మొత్తం కేసుల్లో 1.36%
రోజువారీ పాజిటివిటీ 1.91%; 26 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 40 కోట్ల మైలురాయికి దగ్గరవుతోంది. 50,09,914 శిబిరాల ద్వారా మొత్తం 39,96,95,879 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 42,12,557 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,02,66,074
|
|
రెండో డోస్
|
|
75,14,892
|
|
కోవిడ్ యోధులు
|
|
మొదటి డోస్
|
|
1,77,79,913
|
|
రెండో డోస్
|
|
1,02,62,953
|
|
18-44 వయోవర్గం
|
|
మొదటి డోస్
|
|
12,18,20,703
|
|
రెండో డోస్
|
|
46,11,997
|
|
45-59 వయోవర్గం
|
|
మొదటి డోస్
|
|
9,69,30,030
|
|
రెండో డోస్
|
|
2,79,89,513
|
|
60 ఏళ్ళు పైబడ్డవారు
|
|
మొదటి డోస్
|
|
7,18,68,506
|
|
రెండో డోస్
|
|
3,06,51,298
|
|
మొత్తం
|
|
39,96,95,879
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది.
కరోనా సంక్షోభం మొదలైనప్పటినుంచి ఇప్పటిదాకా 3,02,27,792 మంది కోలుకున్నారు. గత 24 గంటలలో 43,916 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.31% అయంది.
గత 24 గంటలలో దేశవ్యాప్తంగా 38,079 కొత్త కేసులు నమోదయ్యాయి. 20 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,24,025 మంది.
చికిత్సలో ఉన్న కేసులు మొత్తం పాజిటివ్ కేసులలో 1.36% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 19,98,715 పరీక్షలు జరపగా ఇప్పటిదాకా చేసిన మొత్తం పరీక్షలు 44.20 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.21% కాగా రోజువారీ పాజిటివిటీ 2.10% అయింది. వరుసగా 26 రోజులుగా ఇది 3% లోపు, 40 రోజులుగా 5% లోపే ఉంటోంది
గ్రామీణాభివృద్ధి మంత్రిత్వ శాఖ
మైక్రో ఫుడ్ ప్రాసెసింగ్ ఎంటర్ప్రైజెస్ స్కీమ్కు సంబంధించిన ప్రధాన మంత్రి ఫార్మలైజేషన్ కోసం ఆహార ప్రాసెసింగ్ పరిశ్రమల మంత్రిత్వ శాఖ మరియు గ్రామీణాభివృద్ధి మంత్రిత్వ శాఖల భాగస్వామ్యం
వివిధ పథకాల అమలు కోసం మంత్రిత్వ శాఖల మధ్య భాగస్వామ్యం రూపొందించడం ముఖ్యమైన అజెండాలో ఒకటిగా చేయడానికి ప్రభుత్వం ప్రయత్నిస్తోంది. తద్వారా వనరుల వినియోగం ఆప్టిమైజ్ చేయడంతో పాటు ప్రజలకు గరిష్ఠ ప్రయోజనాలు అందుతాయి.
ప్రస్తుతమున్న మైక్రో ఫుడ్ ప్రాసెసింగ్ సంస్థల అభివృద్ధికి ఆర్థిక, సాంకేతిక మరియు వ్యాపార సహకారాన్ని అందించే ఉద్దేశ్యంతో ఫుడ్ ప్రాసెసింగ్ పరిశ్రమల మంత్రిత్వ శాఖ  అఖిల భారత “కేంద్ర ప్రాయోజిత ప్రధాన్ మంత్రి ఫార్మలైజేషన్ ఆఫ్ మైక్రో ఫుడ్ ప్రాసెసింగ్ ఎంటర్ప్రైజెస్”  పథకాన్ని ప్రారంభించింది. 2020-21 నుండి 2024-25 వరకు ఐదేళ్ల కాలంలో రూ .10,000 కోట్లతో ఈ పథకాన్ని అమలు చేయనున్నారు.
ఆహార ప్రాసెసింగ్లో స్వయం సహాయక బృందం  వ్యవస్థాపకులకు తోడ్పడటానికి పిఎం-ఎఫ్ఎంఈ అమలుపై కలిసి పనిచేయడానికి ఫుడ్ ప్రాసెసింగ్ పరిశ్రమల మంత్రిత్వ శాఖ మరియు దీన్దయాళ్ యోజన- గ్రామీణాభివృద్ధి మంత్రిత్వ శాఖకు చెందిన జాతీయ గ్రామీణ జీవనోపాధి మిషన్లు అంగీకరించింది. ఈ పథకం యొక్క అన్ని దశల్లో రెండు మంత్రిత్వ శాఖలు స్వయం సహాయక సంఘ సభ్యులకు మూలధన సహాయాన్ని అందించే అంశంపై కలిసి పనిచేయాలని నిర్ణయించుకున్నాయి. ఇందులో భాగంగా మూలధన వ్యయం కింద సాధనాల కొనుగోలుకు ఆయా సంస్థల టర్నోవర్, అవసరం ఆధారంగా ఒక్కో గ్రూప్ సభ్యుడికి గరిష్టం రూ.40,000/ అందజేస్తారు.పథకంలో ఈ కార్యక్రమ అమలును సులభతరం చేయడానికి జాతీయ స్థాయిలో రెండు మంత్రిత్వ శాఖల బృందాలు ఈ పథకం, మార్గదర్శకాలు, ఉమ్మడి సలహాదారులు, శిక్షణ మరియు అవగాహన కార్యక్రమాలు మొదలైన వాటి కోసం కార్యాచరణను రూపొందించడానికి కలిసి పనిచేశాయి.
రాష్ట్రాలు /కేంద్రపాలిత ప్రాంతాల్లోని రాష్ట్ర గ్రామీణ జీవనోపాధి మిషన్లు మరియు ఫుడ్ ప్రాసెసింగ్ పరిశ్రమల మంత్రిత్వ శాఖ నియమించిన రాష్ట్ర నోడల్ ఏజెన్సీలు ఈ కార్యక్రమాన్ని దగ్గరుండి సమన్వయంతో నిర్వహిస్తున్నాయి. అర్హత కలిగిన లబ్ధిదారులను గుర్తించడం, వారి ఆకాంక్షలను మరియు వృద్ధి ప్రణాళికలను తెలుసుకోవడం, డిజిటలైజ్ చేయడం, సమీక్షించడం, సిఫార్సు చేయడం మరియు ఆమోదించడం వంటివి ఇందులో ఉన్నాయి.
2020-21 ఆర్థిక సంవత్సరంలో మొత్తం 17427 మంది లబ్ధిదారులను పరిశీలించి వారికి విత్తన మూలధన మద్దతు కోసం రూ. 51.85 కోట్లు సిఫార్సు చేయబడ్డాయి. ఆంధ్రప్రదేశ్, అరుణాచల్ ప్రదేశ్, అస్సాం, ఛత్తీస్గడ్, మహారాష్ట్ర, మిజోరం, ఒడిశా మరియు తెలంగాణ రాష్ట్రాలు మార్గదర్శకులుగా ఉన్నాయి. మొత్తం లబ్ధిదారులలో 83% పైగా మరియు సిఫార్సు చేయబడ్డ మొత్తంలో 80 శాతం ఈ రాష్ట్రాలు కలిగి ఉన్నాయి.
ఇప్పటివరకు ఆంధ్రప్రదేశ్, ఛత్తీస్గడ్, గోవా, గుజరాత్, హర్యానా,హిమాచల్ ప్రదేశ్, కర్ణాటక, మధ్యప్రదేశ్, మహారాష్ట్ర, మేఘాలయ, ఒడిశా, రాజస్థాన్, సిక్కిం,తెలంగాణ, ఉత్తర ప్రదేశ్ రాష్ట్రాల్లోని 6694 బృందాల్లోని 10314 మంది లబ్దిదారులకు రూ. 29.01 కోట్లు అందించడానికి ఆమోదం లభించింది. క్లస్టర్ లెవల్ ఫెడరేషన్స్  మరియు విలేజ్ ఆర్గనైజేషన్స్  వంటి కమ్యూనిటీ సంస్థల నెట్వర్క్ ద్వారా ఆయా రాష్ట్రాలు సంబంధిత స్వయం సహాయక సంఘాలు మరియు స్వయం సహాయక సంఘ సభ్యులకు నిధులను విడుదల చేసే పనిలో ఉన్నాయి.
స్వయం సహాయక సంఘ సభ్యులచే నిర్వహించబడుతున్న గ్రామీణ ఆహార ప్రాసెసింగ్ సంస్థలను క్రమం తప్పకుండా పర్యవేక్షించడానికి ఒక బలమైన వ్యవస్థను అభివృద్ధి చేస్తున్నారు. ఈ కలయిక రెండు మంత్రిత్వ శాఖల బలాన్ని పెంచింది అలాగే ఆహార ప్రాసెసింగ్ రంగంలో గ్రామీణ మహిళల జీవనోపాధిని మరింత మెరుగుపరుస్తుంది.
మంత్రిమండలి
భారతదేశానికి, అఫ్గానిస్తాన్ కు మధ్య సవరించిన వైమానిక సేవల ఒప్పందం పై సంతకాలకు ఆమోదం తెలిపిన మంత్రివర్గం
భారతదేశానికి, అఫ్గానిస్తాన్ కు మధ్య సవరించి వైమానిక సేవల ఒప్పందం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం తన ఆమోదాన్ని తెలిపింది.
ఈ సవరించిన వైమానిక సేవల ఒప్పందం రెండు దేశాల మధ్య పౌర విమానయాన సంబంధాల్లో ఒక ముఖ్యమైన ఘటన నిలవనుంది. పౌర విమానయాన రంగం లో ఏర్పడే పరిణామాలకు అనుగుణం గా, ఉభయ దేశాల మధ్య వ్యాపారం, పెట్టుబడి, పర్యటన, సాంస్కృతిక ఆదాన- ప్రదానాలు మరింత ఎక్కువగా చోటు చేసుకునేందుకు కూడా ఈ ఒప్పందం తోడ్పడుతుంది. ఇది ఇప్పటి కంటే ఎక్కువ గా విమానాల రాక పోకలకు అనువైనటువంటి వాతావరణాన్ని కల్పిస్తుంది, అలాగే అంతరాయం ఎదురవనటువంటి రాకపోకలకు వీలు ను కల్పిస్తుంది. ఇరు పక్షాల విమాన సంస్థలకు వాణిజ్య సరళి అవకాశాలను కల్పిస్తూనే, మరింత భద్రత కు, సురక్ష కు సైతం పూచీ పడుతుంది.
మానవ వనరుల అభివృద్ధి మంత్రిత్వ శాఖ
నేషనల్ మీన్స్ కమ్ మెరిట్ స్కాలర్షిప్ పథకం కోసం దరఖాస్తు సమర్పించడానికి ఆఖరు తేదీ 15 అక్టోబర్ 2022వరకు పొడిగింపు
ఆర్థికంగా వెనుకబడిన వర్గాలకు చెందిన విద్యార్ధులు 8వ తరగతిలో డ్రాప్ ఔట్ అవడాన్ని నిలువరించి, ద్వితీయ శ్రేణి విద్య కొనసాగించడాన్ని ప్రోత్సహించడం కోసం వారిలో ప్రతిభగల విద్యార్ధులకు అందించే నేషనల్ మీన్స్ కమ్ మెరిట్ స్కాలర్షిప్ పథకం కింద స్కాలర్షిప్ల కింద 2022-23 సంవత్సరంలో ఎన్ఎంసిఎంఎస్ఎస్ కింద దరఖాస్తులను సమర్పించేందుకు తేదీని 15అక్టోబర్ 2022 వరకు పొడిగించారు. ప్రతి సంవత్సరం 9వ తరగతి నుంచి ఎంపిక చేసిన విద్యార్ధులకు కొత్తగా లక్ష స్కాలర్షిప్లను అందించనున్నారు. దీనితో పాటుగా, రాష్ట్ర ప్రభుత్వ, ప్రభుత్వ అనుబంధ, స్థానిక సంస్థల పాఠశాలల్లో చదువుతున్న విద్యార్ధులకు 10 నుంచి 12 తరగతులలో ఉన్న వారికి స్కాలర్షిప్ కొనసాగింపు/ పునరుద్ధరణ చేయనున్నారు. సంవత్సరానికి స్కాలర్షిప్ మొత్తం రూ. 12000/- గా ఉండనుంది.
విద్యార్ధుల అందించే స్కాలర్షిప్ పథకాల కోసం ఏర్పాటు చేసిన వన్ స్టెప్ వేదిక అయిన నేషనల్ స్కాలర్షిప్ పోర్టల్  లో నేషనల్ మీన్స్ కమ్ మెరిట్ స్కాలర్షిప్ పథకాన్ని  చేర్చడం జరిగింది. ఎన్ఎంఎస్ఎస్ స్కాలర్షిప్లను డిబిటి పద్ధతిని అనుసరించి పబ్లిక్ ఫైనాన్షియల్ మేనేజ్మెంట్ సిస్టమ్  ద్వారా ఎంపిక చేసిన విద్యార్ధుల బ్యాంక్ అకౌంట్లలోకి నేరుగా పంపిణీ చేయనున్నారు. ఇది 100% కేంద్ర ప్రాయోజిత పథకం.
తల్లిదండ్రుల ఆదాయం అన్ని మార్గాల నుంచి ఏడాదికి రూ. 3,50,000/- కు మించకుండా ఉన్నవారు స్కాలర్షిప్లను పొందేందుకు అర్హులు అవుతారు. స్కాలర్షిప్ పొందేందుకు నిర్వహించే ఎంపిక పరీక్షకు హాజరుకానున్న విద్యార్ధులు 7వ తరగతి పరీక్షలలో కనీసం 55% మార్కులు లేదా సమానమైన గ్రేడ్ను పొంది ఉండాలి .
ఐఎన్ఒ స్థాయి  ధ్రువీకరణకు చివరి తేదీ 31 అక్టోబర్ 2022 కాగా, డిఎన్ఒ స్థాయి  ధ్రువీకరణకు ఆఖరు తేదీ 15 నవంబర్, 2022.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పరిశ్రమ, వినియోగదారుల విశ్వాసం పెంపొందించే మార్గాలపై కేంద్రం చర్చ
- అంకుర & ఎంఎస్ఎంఈ సంస్థలకు ఐఎస్ 19000:2022 ప్రమాణాలను సులభంగా అందించే అంశంపై చర్చ
ఐఎస్- 19000:2022 ప్రమాణాల ప్రకారం నకిలీలు లేదా వినియోగదారులను, ప్రజలను తప్పుదారి పట్టించే సమీక్షల ప్రచురణను తనిఖీ చేయడానికి ఆన్లైన్ కస్టమర్ సమీక్షల సేకరణ, నియంత్రణ, ప్రచురణలకు సంబంధించిన ప్రక్రియలను ధ్రువీకరించే లక్ష్యంతో ఐఎస్ 19000:2022లో స్కీమ్-కన్ఫర్మిటీ అసెస్మెంట్ పథకంరూపొందించబడింది. ఈ విషయాన్ని వినియోగదారుల వ్యవహారాల శాఖ కార్యదర్శి రోహిత్ కుమార్ సింగ్ తెలిపారు, దీనికి సంబంధించి, రోహిత్ కుమార్ ఈ రోజు ఢిల్లీలో ‘ఆన్లైన్ వినియోగదారుల సమీక్షలు — వాటి సేకరణ, నియంత్రణ, ప్రచురణ కోసం సూత్రాలు మరియు అవసరాలు’ పేరుతో జరిగిన ఒక సమావేశానికి అధ్యక్షత వహించి మాట్లాడుతూ తెలిపారు. 'ఆన్లైన్ వినియోగదారు సమీక్షలు - వాటి సేకరణ, నియంత్రణ మరియు ప్రచురణకు సంబంధించిన సూత్రాలు మరియు అవసరాలు'పై ప్రామాణిక ఐఎస్ 19000:2022 ప్రకారం ప్రాసెస్ కోసం అనుగుణ్యత మంజూరు, అనుగుణ్యత అంచనా పథకం కింద ఐఎస్ 19000:2022 యొక్క అన్ని అవసరాలకు అనుగుణ్యతను ప్రదర్శించడానికి తగిన అనుగుణ్యత మంజూరు చేయబడింది. ఈ పథకం సంస్థ యొక్క ప్రమాణాలు, బాధ్యతలను మరియు ఆన్లైన్ కస్టమర్ సమీక్షల సేకరణ, నియంత్రణ మరియు ప్రచురణకు సంబంధించిన ప్రక్రియల కోసం ధ్రువీకరణ అవసరాల మంజూరు.. నిర్వహణ కోసం అనుబంధ అవసరాలు మరియు పేర్కొన్న ప్రక్రియ యొక్క ధ్రువీకరణకు సంబంధించిన ఛార్జీలను నిర్దేశిస్తుంది. ఈ కన్ఫర్మిటీ అసెస్మెంట్ స్కీమ్ ఆన్లైన్లో ప్రచురించబడిన వినియోగదారు సమీక్షల యొక్క ప్రామాణికత మరియు విశ్వసనీయతను నిర్ధారిస్తుంది మరియు వినియోగదారులకు సమాచారంతో నిర్ణయాలు తీసుకోవడంలో సహాయపడుతుంది. ఈ-కామర్స్ పరిశ్రమలో వినియోగదారుల రక్షణకు మరియు న్యాయమైన వాణిజ్య పద్ధతులను ప్రోత్సహించే దిశగా ఇది ఒక ప్రధాన అడుగు. విస్తృత శ్రేణి ఉత్పత్తులు  మరియు సేవలు  వినియోగదారుల సమీక్ష యొక్క వేగవంతమైన వృద్ధి సమాచార మార్పిడికి మరింత పారదర్శకమైన మరియు డైనమిక్ మార్గాన్ని సృష్టించడం ద్వారా వినియోగదారులను శక్తివంతం చేయడానికి మరియు పరిశ్రమ వృద్ధిని పెంచడానికి ఈ విధానం తగిన తోడ్పాటును అందిస్తుంది. ఈ సమావేశంలో వినియోగదారుల వ్యవహారాల శాఖ, బ్యూరో ఆఫ్ ఇండియన్ స్టాండర్డ్స్ సీనియర్ అధికారులు పాల్గొన్నారు
ప్రధాన మంత్రి కార్యాలయం
గుజరాత్ పునరుత్థాన శక్తిని ఈ స్మృతివనం వివరిస్తుంది: ప్రధానమంత్రి
రాష్ట్రంలో 2001నాటి భూకంపం ఫలితంగా భుజ్లో ప్రాణాలు కోల్పోయినవారికి నివాళి అర్పించేందుకు ప్రజలు స్మృతివనాన్ని సందర్శించడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ మేరకు గుజరాత్ సమాచార శాఖ ట్వీట్పై స్పందిస్తూ పంపిన సందేశంలో:
“ఈ దృశ్యం నాకెంతో ఆనందం కలిగిస్తోంది. ఈ స్మృతివనం 2001నాటి భూకంపంలో మనం ఎంతోమందిని కోల్పోయిన విషాద ఉదంతానికి నివాళి. ఇది గుజరాత్ పునరుత్థాన శక్తిని విశదీకరిస్తుంది. ఇక రాబోయే నెలలు కచ్ని సందర్శించడానికి మంచి తరుణం. అక్కడ రాన్ ఉత్సవం జరుగుతుంది. దీనికిప్పుడు భుజ్ స్మృతివనం జత కలిసింది” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
యుకె కి చెందిన రాయల్ గోల్డ్ మెడల్ 2022 ను ప్రసిద్ధ భవన శిల్పి శ్రీ బాలకృష్ణదోశీ కి ఇస్తున్న సందర్భం లో ఆయన కు అభినందనలు తెలియజేసిన ప్రధాన మంత్రి
ప్రసిద్ధ భవన శిల్పి శ్రీ బాలకృష్ణ దోశీ కి రాయల్ గోల్డ్ మెడల్ 2022 ను ఇస్తున్న సందర్భం లో ఆయన తో ప్రధాన మంత్రి శ్రీ నరేంద్ర మోదీ మాట్లాడి, అభినందనలు తెలియజేశారు.
ప్రధాన మంత్రి ఒక ట్వీట్ లో -
‘‘ప్రసిద్ధ భవన శిల్పి శ్రీ బాలకృష్ణ దోశీ గారి తో మాట్లాడాను; రాయల్ గోల్డ్ మెడల్ 2022 ను ఆయన కు ఇవ్వనున్నారని తెలిసి అభినందనలు తెలియజేశాను. భవన నిర్మాణ జగతి కి ఆయన అందించిన తోడ్పాటు లు ఎంతో ప్రతిష్ఠితమైనటువంటివి. ఆయన కృతులను వాటి రచనాత్మకత కు, వాటి అద్వితీయత కు మరియు వాటి వైవిధ్యభరితమైన స్వరూపానికి గాను ప్రపంచవ్యాప్తం గా ప్రశంసించడం జరుగుతోంది.’’ అని పేర్కొన్నారు.